Diari Oficial de la Generalitat Valenciana


Sumari del DOGV 4346, del 30-09-2002 (2002/10218)

Informació pública de programa d'actuació integrada del Sector denominat polígon industrial Sota Vies, de Sagunt.
-----------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10230


Organisme emissor
:   Alser, SL, Empresa Constructora

Tipus de document
:   Anunci

Informació pública de programa d'actuació integrada del Sector denominat polígon industrial Sota Vies, de Sagunt. [2002/X10268]
  
Als efectes del que preveu la Llei 6/1994, Reguladora de l'Activitat Urbanística, pose en coneixement de tots els possibles interessats o afectats, el següent:
  
Primer. L'entitat mercantil Alser, SL, ha formulat una proposta de programa d'actuació integrada del sector denominat polígon industrial Sota Vies, segons PGOU de Sagunt. La proposta esmentada està formada pels documents de memòria de programa, pla de reforma interior i de millora, avantprojecte d'urbanització i annexos (annex 1: línia subterrània de tensió mitjana, annex 2: centres de transformació, annex 3: línia subterrània en tensió baixa, i annex 4: enllumenat públic), tot això a l'empara del que preveu l'article 48 de la citada llei.
  
Segon. En aplicació del que establix l'article 48.1.C) en relació amb l'article 46.3 i concordants de la referida llei, escau sotmetre el referit programa amb tota la seua documentació que s'aporta a informació pública per termini de 20 dies hàbils comptats a partir del següent a la publicació d'este anunci en el Diari Oficial de la Generalitat Valenciana.
  
Tercer. Es fa constar que durant el termini adés esmentat les persones interessades i afectades en este procediment podran formular qualssevol al·legacions que els convinga segons dret, així com altres alternatives tècniques al programa i, si fa el cas, proposiciones juridicoeconòmiques, tot això en els termes i les condicions de LRAU, i a l'efecte qualsevol interessat podrà consultar l'expedient en la Notaria d'Esteban Moliner Pérez, situada a Sagunt (av. Sants de la Pedra nº 8-baixos), els dies hàbils en horari de 9 a 14 hores. Igualment, es fa constar que qualsevol persona podrà comparèixer en la Notaria esmentada per a obtindre còpia de l'acta de protocol·lització del programa i documents que s'hi acompanyen o sol·licitar que esta li siga exhibida.
  
Quart. La referida documentació, així com l'expedient administratiu, podrà ser consultada a l'Ajuntament de Sagunt, els dies hàbils en idèntic horari, on alhora poden ser presentades les al·legacions escaients.
  
Cinquè. Mitjançant el present, segons el que preceptua el paràgraf 2n de l'article 48, en elació amb l'article 46, paràgrafs 4t i 5è de la citada llei, es posa en coneixement de les persones interessades que durant el període de cinc dies, comptadors a partir del venciment del termini anterior, podran presentar-se les proposicions juridicoeconòmiques de les distintes alternatives que opten a l'adjudicació del programa; tret que durant els 10 primers dies d'informació pública cap persona es comprometera de presentar una alternativa tècnica substancialment distinta a la inicial. En este cas, la pròrroga es farà constar en l'expedient, s'anunciarà al tauler d'anuncis de l'Ajuntament de Sagunt i es comunicarà als qui, per desconèixer-ho, presenten pliques prematurament.
  
Sisè. L'acte d'obertura de pliques tindrà lloc el següent dia hàbil a la conclusió del termini per a presentar-les.
  
Setè. El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral.
  
Cosa que se'ls comunica mitjançant el present avís als efectes oportuns.